 Banaanbaxan oo lagu wado in uu dhaco maalinta Khamiisa 1-da bisha November ee sanadkan 2012 waxaa la filayaa inay isagu soo baxaan bulshada Soomaaliyeed ee ku dhaqan magaalada London iyo magaalooyinka kale ee wadanka Britain iyadoo laga doonayo ummada Soomaaliyeed inay fursadan ku muujiyaan dareenkooda ku wajahan sidii loo joojin lahaa qaadka la keeno wadanka UK iyo waliba cunistiisa, iyadoo hadii ay taasi dhacdo ay faaido badna ka heli doonaan boqolaal kun oo Soomaali ah oo dhaqaale u baaqanayo, caafimaadkooda hagaagayo, shaqeysanaya, waxbaranaya isla markaana ka tashan kara aayaha qaran iyo qoys. 